Ivan Reitman

**Ivan Reitman** (1946–2022) var en kanadisk filmregissør og filmprodusent, blant annet kjent for filmer som *[[Ghostbusters – Spøkelsesligaen|Ghostbusters]], [[Førskolepurk]]* og *[[6 dager 7 netter]].* Reitman befattet seg primært med komediesjangeren.

Reitman regisserte 17 filmer i løpet av karrieren. Han var i tillegg involvert som produsent på 54 filmer og ni tv-produksjoner.

## Bakgrunn
Reitman ble født i Komárno i Slovakia (den gang Tsjekkoslovakia) som sønn av Klara (Raab) og Ladislav «Leslie» Reitman. Begge foreldrene var jødiske, og hans far Ladislav var med i motstandsbevegelsen under krigen. Moren Klara overlevde Auschwitz. Faren eide landets største eddikfabrikk. Familien bestemte seg for å forlate landet etter den kommunistiske maktovertakelsen, og i 1950 kom de via Østerrike til Canada som flyktninger.

I 1969 fullførte Reitman en bachelor i musikk ved McMaster University. I løpet av studiene produserte og regisserte han flere kortfilmer.

## Karriere
Reitman regidebuterte i 1971 med den relativt ukjente filmen *Foxy Lady.* I 1973 regisserte han lavbudsjettfilmen *[[Cannibal Girls]]* som kostet 12.000 dollar å produsere. I midten av 1970-årene innledet han et samarbeid med David Cronenberg og var involvert i produksjonen på to av hans filmer; *[[Shivers]]* (1975) og *[[Rabid]]* (1977). Deretter var han produsent på thrilleren ''Death Weekend'' (1976) og den kjente campus-komedien *[[Deltagjengen]]* (1978). I 1979 regisserte han den kanadiske komedien *[[Meatballs]]*, som ble Canadas største publikumssuksess til da. Deretter regisserte han en rekke filmkomedier i USA. Den første var ''Rekrutter på ville veier'' fra 1981. I 1984 regisserte han den science fiction-pregede skrekkomedien *[[Ghostbusters – Spøkelsesligaen|Ghostbusters]]*, som ble hans største filmsuksess. Filmen ble den mest innbringende kinofilmen i USA i 1984, og den nest mest innbringende på verdensbasis (etter ''Beverly Hills purk''). Etter det regisserte han ''Lovens ørner'' (1986) og ''Tvillinger'' (1988) før han i 1989 lagde den ikke fullt så velykkede oppfølgeren*, [[Ghostbusters II]]*. Han hadde utover dette regi på filmene *[[Førskolepurk]]* (1990), *[[Dave]]* (1993), ''Junior'' (1994), *[[Fathers’ Day]]* (1997), *[[6 dager 7 netter]]* (1998), ''Evolution'' (2001), *[[My Super Ex-Girlfriend]]* (2006), *[[No Strings Attached (film)|No Strings Attached]]* (2011) og *[[Draft Day]]* (2014), som ble han siste som regissør.   

Han var produsent på de fleste filmene han regisserte. I tillegg var han produsent på *[[Deltagjengen]]* (1978), *[[Heavy Metal (film)|Heavy Metal]]* (1981), ''Stopp! Ellers skyter mamma!'' (1992), *[[Space Jam]]* (1996), ''Howard Sterns edle deler'' (1997), *[[Up in the Air]]* (2009), *[[Chloe (film)|Chloe]]* (2009), ''Hitchcock'' (2012), nyinnspillingen av *[[Ghostbusters (2016)|Ghostbusters]]* (2016) og filmversjonen av *[[Baywatch (film)|Baywatch]]* (2017). Han var også executive producer på flere filmer, deriblant familiekomedien *[[Beethoven (film)|Beethoven]]* (1992) og oppfølgeren.

Reitman var i mindre grad engasjert med TV. Unntakene er den kortlivede serien *Delta House* (1979), samt noen animasjonsserier og TV-filmer. 

I 1973 var regissør og produsent for scenemusikalen *Spellbound* som ble satt opp på Royal Alexandra Theatre. Året etter ble stykket satt opp Broadway under tittelen *The Magic Show*.

I 1998 grunnla han filmselskapet The Montecito Picture Company sammen med Tom Pollock.

## Utmerkelser
Han har vunnet flere filmpriser, deriblant tre priser ved Genie Awards (1980, 1982 og 1985). I 2009 fikk han æresprisen ved . 

I 1997 ble han beæret med en stjerne på Hollywood Walk of Fame.

I 2009 ble han utnevnt til offiser av Order of Canada (O.C.)

## Privatliv
Reitman ble gift i 1976 med fransk-kanadiske Geneviève Robert. De fikk tre barn, deriblant filmskaper Jason Reitman og skuespiller Catherine Reitman.

Ivan Reitman døde i 2022, 75 år gammel.

## Referanser


## Eksterne lenker
*